钦定古今图书集成/明伦汇编/氏族典/第545卷 > 《廖用贤尚友录》 > 戚景通
## 钦定古今图书集成/明伦汇编/氏族典/第545卷 > 《廖用贤尚友录》 > 戚景通

按《蓬莱县志》：“景通，字世显，定远人，世袭登州卫指挥
佥事。青州贼李琪反，据蒙阴山，景通领数十骑往，遂
擒之，后陞江南运粮把总。时戚勋以总督备倭至，欲
引景通为同姓。景通谢曰：‘故先世姓倪，载在勋府，即
自附玺书之谓何’？”卒却之。